दिल्ली-NCR और यूपी-हरियाणा में इन जगहों पर थोड़ी देर में बारिश के आसार, पड़ सकते हैं ओले
भारतीय मौसम विभाग ने कुछ देर में बारिश और ओलावृत्ती की भविष्यवाणी की है। मौसम विभाग ने जानकारी देते हुए कहा कि 30-50 किमी/घंटा की रफ्तार के साथ हवा चलेगी और हल्की से मध्यम तीव्रता वाली बारिश होगी।
नई दिल्ली: भारतीय मौसम विभाग ने कुछ देर में बारिश और ओलावृत्ती की भविष्यवाणी की है। मौसम विभाग ने जानकारी देते हुए कहा कि 30-50 किमी/घंटा की रफ्तार के साथ हवा चलेगी और हल्की से मध्यम तीव्रता वाली बारिश होगी। मौसम विभाग ने बारिश की संभावना दिल्ली, गुरुग्राम, मानेसर, फ़रीदाबाद, बल्लभगढ़, ललित देहात, हिंडन एएफ स्टेशन, गाजियाबाद, लोहारू, नारनौल, महेंद्रगढ़, कोसली, चरखी दादरी, मट्टनहेल, फरूखनगर, बावल, रेवाड़ी, नूंह, सोहाना (हरियाणा) मुजफ्फरनगर, शामली, बड़ौत, खेकड़ा, खतौली, सकोटी टांडा, दौराला, मेरठ, मोदीनगर, किठौर, हापुड़। यूपी) भद्र, सिधमुख, सादुलपुर, पिलानी, झुंझुनू, विराटनगर, कोटपूतली, अलवर, तिजारा (राजस्थान) में अगले 2 घंटे के दौरान बारिश की भविष्यवाणी की है। इसके अलावा मौसम विभाग ने अगले 1 घंटे के दौरान पिलानी, लोहारू, नारनौल, महेंद्रगढ़ में ओलावृत्ति की भी भविष्यवाणी की है।इस साल सामान्य रहेगा मॉनसून: मौसम विज्ञान विभागमौसम विज्ञान विभाग (आईएमडी) ने इससे पहले बताया था कि देश में 75 प्रतिशत से अधिक वर्षा लाने वाले दक्षिण-पश्चिम मॉनसून के इस साल सामान्य रहने की संभावना है। पृथ्वी विज्ञान मंत्रालय के सचिव एम राजीवन ने बताया कि पांच प्रतिशत कम या ज्यादा के अंतर के साथ दीर्घावधि औसत (एलपीए) के हिसाब से 98 प्रतिशत बारिश होगी। राजीवन ने डिजिटल तरीके से आयोजित संवाददाता सम्मेलन में जून से सितंबर के बीच चार महीने के दौरान वर्षा के लिए पूर्वानुमान को जारी किया। राजीवन ने कहा, ‘‘दीर्घावधि औसत के हिसाब से मॉनसून में 98 प्रतिशत बारिश होगी,जो कि सामान्य है। यह देश के लिए अच्छी खबर है और इससे कृषि क्षेत्र से अच्छे परिणाम मिलेंगे।’’